V prípade znečistenia podušiek ich stačí jednoducho zvliecť a oprať v klasickej, domácej práčke pri teplote 30C v šetrnom režime. Dôležité je ale nezabudnúť, že v žiadnom prípade látka nemôže absolvovať odstreďovanie, sušenie v sušičke, alebo žehlenie. Jednoducho ich necháte odkvapkať a uschnúť, aby ste ich mohli čo najrýchlejšie opäť využívať. Nemali by sme zabudnúť na prvotnú ochranu podušiek. Teakový nábytok totiž obsahuje teakový prach, ktorý nemusí byť opticky vidieť, ale dokáže zafarbiť podušky. Preto pred prvým použitím odporúčame celý teakový záhradný nábytok dôkladne povysávať so štetinovým nadstavcom a následne poutierať vlhkou handrou, čím zabezpečíte odstránenie tohto prachu a ochránite svoje podušky.